ખરીદનારાઆે દ્વારા ચાલુ કામે વિવાદ ટૂકો કરવા માટે ફડચા અધિકારી પાસેથી કલેકટરના દાવા મુજબ વસૂલ કરવા પાત્ર રકમ ભરી આપવા રાજીખુશી બતાવેલ જે કોર્ટે મંજૂર રાખેલ છે અને સુપ્રીમ કોર્ટ દ્વારા પણ આ રકમ તા.27/4/2018થી ત્રણ અઠવાડિયામાં જમા કરાવવા સૂચના આપેલ છે. જેથી અનેક વખત મૌખીક તેમજ આ રકમ ભરવા લેખિતમાં પણ રજૂઆત કરવા છતાં જાણે હાઈકોર્ટના અને સુપ્રિમ કોર્ટના હુકમની કોઈ પરવા જ ન હોય તે રીતે રાજકોટ કલેકટર તરફથી કોઈ પ્રત્યુતર આપવામાં આવેલ નથી તેવી દલીલ અરજદારોના એડવોકેટ દ્વારા હાઈકોર્ટના નામ.ચીફ જસ્ટિસ સાહેબની ખંડપીઠ સમક્ષ કરવામાં આવેલ હતી. કોર્ટ દ્વારા ધ્યાને લેવામાં આવેલ છે કે હુકમ મુજબની સૂચનાઆે પ્રાથમિક રીતે ભંગ થયેલ હોય તેમ જણાય છે. જેથી કન્ટેમ્પ્ટની કાર્યવાહી કરવામાં આવેલ છે. અરજદાર તરફે સેજપાલ એસોસીએટસ એડવોકેટ તરીકે હાજર રહેલ હતાં.